CELEX: E2016J0014
Language: da
Date: 2017-03-31 00:00:00
Title: Domstolens dom af 31. marts 2017 i sag E-14/16 — EFTA-Tilsynsmyndigheden mod Island (En EFTA-stats tilsidesættelse af sine forpligtelser — manglende overholdelse — direktiv 95/50/EF om indførelse af ensartede kontrolprocedurer i forbindelse med transport af farligt gods ad vej)

13.7.2017   
            
            
               DA
            
            
               Den Europæiske Unions Tidende
            
            
               C 224/17
            
         DOMSTOLENS DOM
   af 31. marts 2017
   i sag E-14/16
   EFTA-Tilsynsmyndigheden mod Island
   
      (En EFTA-stats tilsidesættelse af sine forpligtelser — manglende overholdelse — direktiv 95/50/EF om indførelse af ensartede kontrolprocedurer i forbindelse med transport af farligt gods ad vej)
   
   (2017/C 224/08)
   I sag E-14/16, EFTA-Tilsynsmyndigheden mod Island, hvori der er nedlagt påstand om, at det fastslås, at Island har tilsidesat sine forpligtelser i henhold til den retsakt, der er nævnt i punkt 17d i bilag XIII til aftalen om Det Europæiske Økonomiske Samarbejdsområde (Rådets direktiv 95/50/EF af 6. oktober 1995 om indførelse af ensartede kontrolprocedurer i forbindelse med transport af farligt gods ad vej), som tilpasset til aftalen ved protokol 1 hertil, idet Island ikke har overholdt retsaktens artikel 3, stk. 1, artikel 4, stk. 1-5, artikel 5, artikel 6, stk. 1, og artikel 9, stk. 1, har Domstolen, sammensat af præsidenten Carl Baudenbacher og dommerne Per Christiansen (refererende dommer) og Páll Hreinsson, afsagt dom den 31. marts 2017.
   Domskonklusionen lyder således:
   
               1.
            
            
               Island har tilsidesat sine forpligtelser i henhold til den retsakt, der er nævnt i punkt 17d i bilag XIII til EØS-aftalen (Rådets direktiv 95/50/EF af 6. oktober 1995 om indførelse af ensartede kontrolprocedurer i forbindelse med transport af farligt gods ad vej), som tilpasset til aftalen ved protokol 1 hertil, idet Island ikke inden for den fastsatte frist har gennemført retsaktens artikel 3, stk. 1, artikel 4, stk. 1-5, artikel 5 og artikel 9, stk. 1.
            
         
               2.
            
            
               Island frifindes, for så vidt angår manglende overholdelse af retsaktens artikel 6, stk. 1.
            
         
               3.
            
            
               Island betaler sagens omkostninger.